CELEX: 62015TN0149
Language: hr
Date: 2015-03-26 00:00:00
Title: Predmet T-149/15: Tužba podnesena 26. ožujka 2015. – Ben Ali protiv Vijeća

10.8.2015   
            
            
               HR
            
            
               Službeni list Europske unije
            
            
               C 262/27
            
         Tužba podnesena 26. ožujka 2015. – Ben Ali protiv Vijeća
   (Predmet T-149/15)
   (2015/C 262/37)
   Jezik postupka: engleski
   
      Stranke
   
   
      Tužitelj: Sirine (Cyrine) Bent Zine El Abidine Ben Haj Hamda Ben Ali (Tunis, Tunis) (zastupnik: S. Maktouf, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća 2011/72/ZVSP od 31. siječnja 2011. o mjerama ograničavanja protiv određenih osoba i subjekata s obzirom na stanje u Tunisu (SL L 28, 2.2.2011., str. 62.) (SL, posebno izdanje na hrvatskom jeziku, poglavlje 18., svezak 6., str. 188.) i Uredbu Vijeća (EU) br. 101/2011 od 4. veljače 2011. o mjerama ograničavanja protiv određenih osoba, subjekata i tijela s obzirom na stanje u Tunisu (SL L 31, 5.2.2011., str.1.) (SL, posebno izdanje na hrvatskom jeziku, poglavlje 18., svezak 8., str. 248.), kako su redovito ažurirane (1) i izmijenjene (2) (u daljnjem tekstu: pobijani akti), u dijelu u kojem je u njih uvršten tužitelj,
            
         
               —
            
            
               naloži Vijeću snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   Prvi tužbeni razlog odnosi se na očitu pogrešku u ocjeni. Tužitelj smatra da s obzirom na političke promjene koje su se desile u Tunisu, razlozi za izricanje kazni više nisu valjani.
   Drugi tužbeni razlog odnosi se na očitu pogrešku u ocjeni jer je nacionalni kazneni postupak koji je pokrenut protiv tužitelja dugotrajan tako da se ne može reći da se protiv tužitelja vodi „stvarna” istraga zbog povreda koje bi opravdale izricanje kazni.
   Treći tužbeni razlog odnosi se na nedostatno obrazloženje jer razlog za uvrštavanje tužitelja na popis na koji se pozvalo Vijeće samo ponavlja razloge izricanja kazni.
   Četvrti tužbeni razlog odnosi se na povredu temeljnih prava jer su tužitelju arbitrarno nametnute mjere namijenjene olakšavanju buduće zapljene imovine. Posljedično tomu, povrijeđeno je tužiteljevo pravo vlasništva kao i pretpostavka nedužnosti.
   Peti tužbeni razlog odnosi se na očitu pogrešku u ocjeni jer razlozi na koje se pozvalo Vijeće i nacionalne pravne odredbe na kojima se isti temelje nisu u skladu s razlozima izricanja kazni.
   
      (1)  Odluka Vijeća 2012/50/ZVSP od 27. siječnja 2012. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu (SL L 27, 31.1.2012., str.11.) (SL, posebno izdanje na hrvatskom jeziku, poglavlje 18. svezak 2. str. 325.) i Odluka Vijeća 2013/72/ZVSP od 31. siječnja 2013. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu (SL L 32, 1.2.2013., str.20.) (SL, posebno izdanje na hrvatskom jeziku, poglavlje 18., svezak 14., str. 272.)
   
      (2)  Odluka Vijeća 2014/49/ZVSP od 30. siječnja 2014. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu (SL L 28, 31.1.2014., str.38.) i Provedbena uredba Vijeća (EU) br. 81/2014 od 30. siječnja 2014. o provedbi Uredbe (EU) br. 101/2011 o mjerama ograničavanja protiv određenih osoba, subjekata i tijela s obzirom na stanje u Tunisu (SL L 28, 31.1.2014., str.2.)